
                                    Αθήνα,  24  Ιανουαρίου  2017
Προς


τα ασφαλισμένα στο Λογαριασμό Υγείας 
μέλη του Σώματος Ορκωτών Ελεγκτών Λογιστών
Θέμα:  Τροποποιήσεις στον Κανονισμό του Λογαριασμού Υγείας του ΣΟΕΛ και στη σύμβασή μας με την Εθνική Ασφαλιστική. 
Κύριοι, 

Σας γνωστοποιούμε προς ενημέρωσή σας, ότι το Εποπτικό Συμβούλιο κατά την υπ’ αριθμ. Η΄46/18.1.2017 συνεδρίασή του αποφάσισε ομόφωνα τις κατωτέρω αλλαγές, από 1/1/2017, στον Κανονισμό του Λογαριασμού Υγείας του ΣΟΕΛ και στη σύμβασή μας με την Εθνική Ασφαλιστική : 
Τροποποιήσεις στη σύμβαση του ΣΟΕΛ με ΕΘΝΙΚΗ ΑΣΦΑΛΙΣΤΙΚΗ :

1. Η Εθνική Ασφαλιστική δεν θα καλύπτει πλέον τις δαπάνες νοσηλείας για γεννήσεις με καισαρική τομή. 
2. Το συνολικό ύψος της νοσοκομειακής δαπάνης κατ’ ασφαλισμένο και έτος που θα καλύπτει η Εθνική Ασφαλιστική ανέρχεται στο ποσό των σαράντα χιλιάδων (40.000,00) ευρώ. 

3. Τα φάρμακα, εκτός νοσοκομείων, θα εξακολουθήσουν να καλύπτονται από την Εθνική Ασφαλιστική σε ποσοστό 50%, με την προϋπόθεση ότι στις περιπτώσεις που ο ασφαλισμένος έχει κάλυψη από άλλο ασφαλιστικό φορέα     (π.χ ΕΟΠΠΥ) ή άλλη ασφαλιστική εταιρεία, θα προηγείται η  υποβολή των δικαιολογητικών της φαρμακευτικής δαπάνης στους φορείς αυτούς. 

4. Η κάλυψη της νοσοκομειακής δαπάνης θα γίνεται ως εξής :

α. για τα ιδιωτικά νοσοκομεία 70% η ΕΘΝΙΚΗ ΑΣΦΑΛΙΣΤΙΚΗ και 30% ο ασφαλισμένος. 
Σημείωση : μέχρι 31.12.2016 η κάλυψη ήταν : 70% η ΕΘΝΙΚΗ ΑΣΦΑΛΙΣΤΙΚΗ, 20% ο ασφαλισμένος και 10% ο Λογαριασμός Υγείας. 

β.  για τα δημόσια νοσοκομεία 

70% η ΕΘΝΙΚΗ ΑΣΦΑΛΙΣΤΙΚΗ και 30% ο Λογαριασμός Υγείας. 

Σημείωση: μέχρι 31.12.2016, η κάλυψη ήταν η ίδια.

5. Τα ετήσια ασφάλιστρα αναπροσαρμόζονται από € 295,00 σε € 315,00 ανά ασφαλιζόμενο. 
Σημείωση: Με την αναπροσαρμογή δεν επέρχεται καμία μεταβολή ως προς την υποχρέωση των ασφαλισμένων. Το επί πλέον ποσό των €  20,00 θα επιβαρύνει το ΛΟΓΑΡΙΑΣΜΟ ΥΓΕΙΑΣ. 
Οι υπόλοιποι όροι του συμβολαίου, παραμένουν οι ίδιοι. 

Τροποποιήσεις στο ΛΟΓΑΡΙΑΣΜΟ ΥΓΕΙΑΣ του ΣΟΕΛ :
1. Γεννήσεις 
α) Άμεσα ασφαλισμένες :
Για γεννήσεις με καισαρική τομή

Επίδομα από Λογαριασμό Υγείας

€ 2.000,00

Επίδομα από ΕΘΝΙΚΗ ΑΣΦΑΛΙΣΤΙΚΗ 
€ 1.000,00
Σύνολο 
€ 3.000,00
Για φυσιολογικούς τοκετούς

Επίδομα από Λογαριασμό Υγείας

€ 1.500,00

Επίδομα από ΕΘΝΙΚΗ ΑΣΦΑΛΙΣΤΙΚΗ 
€    700,00
Σύνολο 
€ 2.200,00

β) Έμμεσα ασφαλισμένες :
Για γεννήσεις με καισαρική τομή 

Επίδομα από Λογαριασμό Υγείας

€ 1.500,00

Επίδομα από ΕΘΝΙΚΗ ΑΣΦΑΛΙΣΤΙΚΗ
€ 1.000,00
Σύνολο 
€ 2.500,00

Για φυσιολογικούς τοκετούς

Επίδομα από Λογαριασμό Υγείας

€ 1.200,00

Επίδομα από ΕΘΝΙΚΗ ΑΣΦΑΛΙΣΤΙΚΗ
€    700,00

Σύνολο 
€ 1.900,00

Σημείωση 1 : Οι έμμεσα ασφαλισμένες  για να λάβουν τα ανωτέρω επιδόματα, πρέπει να είναι ασφαλισμένες και στην ΕΘΝΙΚΗ ΑΣΦΑΛΙΣΤΙΚΗ (Συμβόλαιο 3402/5 «Ασφαλιστήριο Ζωής»)
Αν δεν είναι ασφαλισμένες στην ΕΘΝΙΚΗ ΑΣΦΑΛΙΣΤΙΚΗ θα λάβουν μόνο το επίδομα από Λογαριασμό Υγείας.

Σημείωση 2: Πέραν των ανωτέρω επιδομάτων για τις γεννήσεις, ο Λογαριασμός Υγείας και η ΕΘΝΙΚΗ ΑΣΦΑΛΙΣΤΙΚΗ, δεν θα καλύπτουν δαπάνες που αφορούν γεννήσεις (νοσοκομείο, αμοιβές ιατρών κ.λπ).

2. Φάρμακα εκτός νοσοκομείου

Για τα άμεσα μέλη το ποσοστό κάλυψης από το Λογαριασμό Υγείας ανέρχεται σε 80%, από 85% που ήταν μέχρι 31.12.2016.

Για τα προστατευόμενα μέλη το ποσοστό κάλυψης από το Λογαριασμό Υγείας ανέρχεται στο 70% της φαρμακευτικής δαπάνης, από 85% που ήταν μέχρι 31.12.2016.

Στην περίπτωση που υπάρχει άλλος ασφαλιστικός φορέας (π.χ. ΕΟΠΠΥ) ή άλλη ασφαλιστική εταιρεία, τότε υποχρεωτικά θα πρέπει να γίνεται χρήση των φορέων αυτών και κατόπιν του Λογαριασμού Υγείας, για το υπόλοιπο της φαρμακευτικής δαπάνης. Στην περίπτωση αυτή, το υπόλοιπο της δαπάνης θα καλύπτεται από το Λογαριασμό Υγείας στο σύνολό του (με την προϋπόθεση ότι δεν υπερβαίνει το 20% ή 30% αντίστοιχα). 

Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής
Εσωτερική διανομή:

( Υπηρεσίες Σ.Ο.Ε.Λ.

